Vallooni piirkonna valitsuse arvamus gaasiliste süsivesinike kaevandmise ainuõigusliku loa ehk Charleroi lõunaosa loa taotluse kohta

(2020/C 372/05)

Käesolev arvamus puudutab Charbonnages de Monceau-Fontaine’i kolme endise kaevandamiskoha ulatust: endine kaevandamiskoht nr 19 ehk Bas Long Prés' kaevandamiskoht Marchienne-au-Pont’s, endine kaevandamiskoht nr 23 ehk Cerisier' kaevandamiskoht Marcinelle'is ja endine kaevandamiskoht nr 24 ehk Fiestaux' kaevandamiskoht Couillet's. See käsitleb endiste kaevanduste jääktühimikes leiduva kaevandusgaasi kaevandamist.

Kaevandamispiirkond on määratud kindlaks allpool koordinaatsüsteemis Lambert 72:

Punktid X [m] Y [m] 1 152 132 123 126 2 153 955 122 474 3 153 921 122 280 4 154 572 121 753 5 155 653 121 550 6 157 064 120 821 7 157 880 120 633 8 158 403 119 595 9 158 748 119 047 10 158 722 117 155 11 157 045 116 198 12 157 039 117 804 13 156 324 119 247 14 155 331 119 142 15 154 554 118 607 16 154 038 118 602 17 154 165 116 909 18 153 485 116 828 19 152 995 117 176 20 152 916 117 161 21 151 972 117 375 22 152 174 118 454 23 151 575 118 552 24 151 320 119 581 25 152 025 119 902 26 152 066 119 947 27 150 788 120 206 28 149 003 119 572 29 148 285 119 971 30 147 939 123 371

Gaasi otsimist ja kaevandamist reguleeritakse kuninga 28. novembri 1939. aasta dekreediga nr 83 bituumenkivimite, nafta ja maagaasi otsimise ja kaevandamise kohta (arrêté royal no 83 du 28 novembre 1939 relatif à la recherche et à l’exploitation des roches bitumineuses, du pétrole et des gaz combustibles).

Vallooni piirkonna keskkonna, looduse, metsanduse, maaelu ja loomade heaolu minister kutsub sellest otsimisest ja kaevandamisest huvitatud isikuid üles esitama loataotluse 90 päeva jooksul alates käesoleva arvamuse avaldamise kuupäevast, arvestades järgnevaid juhiseid.

Taotluste esitamise tingimusi on täpsustatud Vallooni piirkonna valitsuse 19. märtsi 2009. aasta määruse (millega määratakse kindlaks nafta ja maagaasi otsimise ja kaevandamise ainuõiguslike lubade taotluste vorm ja läbivaatamise kord ning muudetakse Vallooni piirkonna valitsuse 4. juuli 2002. aasta määrust, millega kehtestatakse loetelu projektidest, mille puhul tuleb teha mõju-uuring, ning salastatud rajatistest ja tegevustest (arrêté du gouvernement wallon du 19 mars 2009 déterminant la forme et les modalités de l’instruction des demandes de permis exclusif de recherche et d’exploitation du pétrole et des gaz combustibles, et modifiant l’arrêté du gouvernement wallon du 4 juillet 2002 arrêtant la liste des projets soumis à étude d’incidence et des installations classées)) artiklis 6. Kõikidele taotlustele tuleb lisada kaevandamiskava.

Taotluste esitamine ja loa andmise kriteeriumid

Esialgse taotluse ja konkureerivate taotluste esitajad peavad tõendama, et nad vastavad loa andmise tingimustele, mis on kindlaks määratud eespool viidatud 19. märtsi 2009. aasta määruse artikli 6 lõigetes 2 ja 3.

Taotlused saadetakse tähtkirjaga Vallooni piirkonna keskkonna, looduse, metsanduse, maaelu ja loomade heaolu ministrile järgmisel aadressil:

rue d’Harscamp 22 5000 Namur BELGIUM

Vallooni piirkonna valitsus teeb otsuse järgmiste objektiivsete ja mittediskrimineerivate kriteeriumide põhjal:

a) taotlejate tehniline ja finantssuutlikkus;

b) viis, kuidas nad kavatsevad teha kõnealuse geograafilise piirkonna geoloogilist luuret, seda uurida või tootmisse rakendada;

c) kui mitu taotlust on tehnilise ja finantssuutlikkuse seisukohalt ning otsimis- ja kaevandamiskava poolest võrdsed, kohaldatakse järgmisi kriteeriume: 1. töökava koostamiseks tehtud eeluuringute kvaliteet; 2. taotleja tõendatud tõhusus ja pädevus seoses võimalike muude lubadega, eelkõige seoses keskkonnakaitsega; 3. mõne sellise piirkonna võimalik lähedus, kus taotleja juba teeb geoloogilist luuret ja mida ta käitab; 4. eeldatav positiivne mõju Vallooni piirkonna arengule ning tehnoloogilised tegevused selle territooriumil.

Kontsessioonitingimused

Tüüpkontsessioonitingimustega, mis sisaldavad asjaomase tegevuse läbiviimise ja lõpetamise miinimumtingimusi ja -nõudeid, võib tutvuda Vallooni piirkonna põllumajanduse, loodusvarade ja keskkonna ameti (Service public de Wallonie Agriculture, Ressources Naturelles et Environnement) veebisaidil http://environnement.wallonie.be.

Lisateavet saab Vallooni piirkonna põllumajanduse, loodusvarade ja keskkonna ametist aadressil Avenue Prince de Liège 15 - 5100 Jambes, Belgique, Direction des risques industriels, géologiques et miniers (tööstuslike, geoloogiliste ja kaevandusalaste ohtude peadirektoraat) (tel + 32 81 33 61 36, e-post: risques.environnement@spw.wallonie.be).